Žaliosios girios botaninis-zoologinis draustinis
Žaliosios girios valstybinis botaninis-zoologinis draustinis – saugoma gamtos sritis Lietuvoje, Panevėžio rajone, 3 km į šiaurės vakarus nuo Karsakiškio, apima vidurinę Žaliosios girios dalį. Įsteigtas 1960 m. Įtrauktas į Natura 2000 draustinių tinklą. Draustinis įsteigtas siekiant išsaugoti būdingas Vidurio Lietuvos lygumų miško augalų bendrijas ir gyvūniją (ypač siekiant išlaikyti juodojo gandro, vapsvaėdžio ir žvirblinės pelėdos populiacijas). Draustinyje būdingi pušynai, beržynai, eglynai, nemažus plotus užima pelkės. Gyvena kiškiai, stirnos, šernai, lūšys, auga į Raudonąją knygą įtraukti margasis asiūklis, virgininis varpenis, retažiedė miglė.